title: Kastell Machikoul
text: Kastell Machikoul zo ur c'hastell savet e Machikoul, e Bro-Naoned, e gevred Breizh.
  
  Savet e voe ar c'hastell kentañ en , ha kemmoù a voe degaset dezhañ meur a wech a-hed ar c'hantvedoù. Pa oa en e bezh e oa ur c'hastell-kreñv, gant c'hwec'h tour kranellek, un tour-meur ha touflezioù en-dro dezhañ.
  
  Distrujet e voe goude an Dispac'h Gall ha Brezelioù Vande hag implijet e voe ar mein anezhañ evit sevel tiez ha pavezañ hentoù e Machikoul. Hiziv ne chom nemet tammoù mogerioù anezhañ.
  
  Istor 
  Savet e voe ar c’hastell en , e-lec’h unan koshoc’h, eus an , war ribl ar stêr Falleron, gant aotrounez Rae. Tri maread labourioù a voe : e deroù an  kantved, e-tro 1500 hag e dibenn ar .
  
  Unan eus kestell Marzioù Breizh e oa, war harzoù Poatev, evel kastell Klison pe hini Tiffauges. Ur c’hastell pouezus eo evit istor Breizh eta. Ouzhpenn se e voe unan eus lec’hioù annez aotrouien Raez. Eno e oa bet Jili Raez (1405-1440) o vevañ, moarvat, ha dre se e reer "kastell Jili Raez" anezhañ. Hervez a lenner en aktaoù e brosez e oa bet lazhet meur a blac’h yaouank gantañ er c'hastell-se. Dirak dor ar c'hastell ivez e oa bet Jili Raez o’n em zaskor da zileuriad an dug Yann V, a-raok bezañ kaset da Naoned da vezañ barnet d’ar 15 a viz Gwengolo 1440.
  
  E-pad an Dispac'h Gall e oa bet c'hwezhet an tan er c'hastell, e 1792. Eno ivez e voe prizoniet republikaned e 1793. E 1804 e voe diberc’hennet aotrou diwezhañ Raez, Alexandre de Brie-Serrant (1748-1814), ha prenet e voe ar c'hastell gant kumun Machikoul. Lezet e voe war an dispalu ha troet e voe en ur vengleuz e deroù an XIXvet kantved. Talvezout a rae ar mein anezhañ da veinañ hentoù ar vro ha da sevel tiez.
  Maen-badeziant iliz Machikoul hiziv a zeu eus chapel ar c'hastell.
  
  Hiziv ne chom nemet aspadennoù eus ar c’hastell : mogerioù diavaez an tour-meur hag un tamm moger diabarzh. Lakaet e voe ar rivinoù-se war roll ar monumantoù istorel e 2004.
  
  Liammoù diavaez 
   Diaz Mérimée, Ministrerezh gall ar Sevenadur
    Charles Mourain de Sourdeval, « Les sires de Retz et le château de Machecoul », e Mémoires de la Société archéologique de Touraine, levrenn II, 1843-1844
  
  Notennoù
  
  Machikoul
  Monumantoù istorel e Liger-Atlantel